Atitlano ežeras
Atitlano ežeras (isp. Lago de Atitlán) – nenuotakus ežeras Gvatemaloje, ugnikalnio kalderoje, 1562 m aukštyje. Tai giliausias Centrinės Amerikos ežeras. Jo gylis yra apie 340 m, tačiau dugnas dar gerai neištirtas. Ilgis 20 km, plotis 17 km. Atitlaną supa trys ugnikalnių kūgiai – San Pedras, Atitlanas ir Tolimanas. Nuo 1955 m. ežeras įtrauktas į Atitlano nacionalinį parką. Ežero pakrantėse įsikūrusios majų (cutuchilių, kakčikelių) gyvenvietės.